Κυκλάμινο το γραικό

Το Κυκλάμινο το Γραικό (Cyclamen graecum) με κοινή ονομασία λαγουδάκι, ανήκει στην οικογένεια Πριμουλίδες (Primulaceae) και είναι το πιο κοινό είδος κυκλάμινου στην Ελλάδα. Την ονομασία του άλλωστε την οφείλει στο γεγονός ότι συναντάται κυρίως στην Ελλάδα. 

 Γεωγραφική κατανομή 
Κατανέμεται στην Ελλάδα, καθώς και στα ανατολικά παράλια του Αιγαίου (Μικρά Ασία) και στην Κύπρο.

 Οικολογία 
Συναντάται κυρίως σε πετρώδεις τοποθεσίες.

 Περιγραφή 
Είναι πολυετές φυτό με μεγάλο κόνδυλο στην ρίζα από την οποία εκφύονται τα φύλλα και τα άνθη. Τα άνθη του είναι συνήθως ρόδινα και εντονότερα κόκκινα στην κάτω πλευρά τους. Τα φύλλα του είναι καρδιοειδή σκούρα πράσινα με όμορφες πρασινωπές ανοιχτόχρωμες αποχρώσεις σε συμμετρικούς σχηματισμούς. Το ύψος του φυτού δεν υπερβαίνει τα 15 εκατοστά. Η περίοδος ανθοφορίας του είναι από τον Σεπτέμβριο μέχρι και τον Νοέμβριο.

Υποείδη
Υπάρχουν  συνολικά 3 υποείδη τα οποία είναι τα εξής:
 Cyclamen graecum subsp. graecum, το οποίο συναντάται στην Ηπειρωτική Ελλάδα, στα νησιά του Αιγαίου και την Κρήτη
 Cyclamen graecum subsp. anatolicum Ietsw, το οποίο συναντάται στα νησιά του Ανατολικού Αιγαίου, στην ανατολική Τουρκία  και τη Βόρεια Κύπρο
 Cyclamen graecum subsp. candicum, το οποίο συναντάται στη δυτική Κρήτη

 Παραπομπές 

 Πηγές 
 Αποστόλου Σ. 2016, Διαφορές Cyclamen hederifolium και C. graecum, Facebook, 12-9-2016.

 Lafranchis T. & Sfikas G. 2001, Flowers of Greece (Vol. I).
 Moore P. & Jope M. 2011, The Cyclamen of Greece.
 Strid A. 1980, Φυτά του Ολύμπου.

Κατηγορία:Ελληνική χλωρίδα
Κατηγορία:Ηρανθοειδή
κατηγορία:Αγριολούλουδα
κατηγορία:Καλλωπιστικά φυτά
Κατηγορία:Άνθη